Sukan Paralimpik Musim Panas 1992

Sukan Paralimpik Musim Panas 1992 (, ; ) atau secara rasminya Sukan Paralimpik Musim Panas ke-9 () merupakan satu acara pelbagai sukan antarabangsa bagi atlet kurang upaya yang telah diadakan di Barcelona, Spain. Tambahan lagi, Sukan Paralimpik bagi Orang Kurang Upaya Mental turut diadakan selepas itu di Madrid.

Amerika Syarikat telah mendapat tempat pertama dalam jadual pingat keseluruhan dengan 175 buah pingat (75 pingat emas), diikuti dengan Jerman dan Great Britain. Afrika Selatan menyertai semula Sukan Paralimpik setelah penglibatannya "tidak diingini" oleh IPC atas sebab pengamalan dasar apartheid. Temasya ini juga merupakan Sukan Paralimpik yang pertama bagi Algeria, Burkina Faso, Chile, Taipei Cina, Costa Rica, Cuba, Republik Dominika, Iraq, Myanmar, Namibia, Nigeria, Pakistan, Panama, Seychelles, Tanzania, Turki, Emiriah Arab Bersatu, Uruguay dan Yaman.

Ekoran daripada pembubaran Kesatuan Soviet dan Yugoslavia, Croatia, Estonia, Latvia, Lithuania dan Slovenia menyertai Sukan Paralimpik 1992 sebagai negara merdeka, manakala negara bekas Kesatuan Soviet yang lain bertanding di bawah Pasukan Bersatu. Jerman bertanding sebagai satu negara yang bersatu buat pertama kali setelah Tembok Berlin diruntuhkan.

Maskot
Maskot rasmi bagi temasya ini ialah Petra, seorang perempuan yang mempunyai kecacatan pada tangannya. Maskot tersebut direka bentuk oleh pereka yang sama dengan maskot Sukan Olimpik 1992, Javier Mariscal.

Temasya

Acara sukan
560 acara dalam lima belas sukan telah dipertandingkan. Acara Powerlifting dan angkat berat dianggap sebagai satu sukan yang sama.

 Memanah  (7) 
 Olahraga  (239) 
 Boccia  (3) 
 Lumba basikal 
  Lebuh raya (9)
 Bola sepak 7 sebelah  (1) 
 Goalball  (2) 

 Judo  (7)
 Powerlifting  
Powerlifting(10) 
Angkat berat(5) 
 Menembak  (16) 
 Renang  (163) 
 Ping pong  (30) 

 Bola tampar
Bola tampar(1) 
Bola tampar duduk(1) 
 Bola keranjang kerusi roda  (2) 
 Lawan pedang kerusi roda  (14) 
 Tenis kerusi roda  (4)

Jadual pingat
Jadual ini juga merangkumi pingat yang dimenangi semasa Sukan Paralimpik bagi Orang Kurang Upaya Mental yang dianjurkan di Madrid, Sepanyol.

Penyertaan

Sukan Paralimpik bagi Orang Kurang Upaya Mental
Sukan Paralimpik bagi Orang Kurang Upaya Mental yang pertama (dan yang terakhir) diadakan di Madrid dari 15 hingga 22 September, sehari selepas Sukan Paralimpik di Barcelona tamat. Lebih daripada 1,400 atlet dari 74 menyertai pertandingan ini yang ditaja oleh Association Nacional Prestura de Servicio (ANDE) dan disokong oleh Jawatankuasa Penyelaras Antarabangsa and the Persekutusan Sukan untuk Orang Kurang Upaya Mental Antarabangsa.

Acara sukan
Lima sukan telah dipertandingkan dalam Sukan Paralimpik bagi Orang Kurang Upaya Mental.
 Bola Keranjang
 Bola sepak dalam dewan
 Ping pong
 Olahraga
 Renang

Lihat juga
 Sukan Olimpik Musim Panas 1992

Rujukan

Pautan Luar

Jawatankuasa Paralimpik Antarabangsa

Sukan Paralimpik Musim Panas